Wolf en Rooikappie | SkalkSkryf
Wolf en Rooikappie
Mei 14, 2009 deur Louwie
'n Baie goeie artikel in verlede naweek se "By" in Beeld deur Naas Ferreira (nie die rugbyspeler nie, dink ek).
Dit handel oor die, jy kan maar sê 'The state of the nation', maar meer bepaald van die Afrikaner. Hy gebruik Ken Wilber se integrale filosofie model en maak dit van toepassing op die Afrikaner se bewussynsvlakke. Hy skets 'n baie tragiese, maar baie waar prentjie van ons.
Hy sê byvoorbeeld dat filosowe verby Derrida se dekonstruksie en nihilisme moet dink en meer 'n geïntegreerde filosofie moet bedryf.
Hy sluit af met die volgende: "Gewone mense behoort daarna te strewe om hul bewussyn te ontwikkel en metodes soos joga en Tantriese seks te ondersoek wat die ontwikkeling kan aanhelp. Dan het ons dalk 'n kans om korrupsie en rassisme in eie geledere uit te wis en so finaal van die verlede afskeid te neem."
Ek dink nie joga gaan dit vir my doen nie. Ek sal maar die ander opsie moet probeer!
Gaan lees die artikel by die skakel hier onder.
Posted in Louwie | Tagged Integral Philosophy, Naas Ferreira, Wolf en Rooikappie | 2 Kommentaar
op Mei 16, 2009 at 8:57 nm Joh
Ek dink Naas het die situasie sommer kort en kragtig op gesom. Met een voorbehoud: dis nie 'n situasie wat uniek aan die Afrikanervolk is nie. Die ontwikkelingsproses se wipplank ry word deur alle kulture / nasies / stelsels ondervind.
Wat hy mooi uitspel is die ewigdurende proses van ontwikkeling, 'n persepsie wat net deur die Rede aan die lig gebring kan word. Die mitologies wêreldbeskouing is te eng en word erg beperk deur die eerste mite, naamlik die bestaan van 'n Opperwese. Die tweede belangrikste mite is dat daar in die verlede 'n beter bestel was wat "verlore" geraak het. Hierdie is myns insiens 'n groter struikelblok vir verdere ontwikkeling want dit lei tot 'n beheptheid met die verlede en 'n ontmagtiging in die hede. Dit verwerp die moontlikheid dat iets beter kan voortspruit uit wat nou is. (Behalwe natuurlik as dit die will en werk van sodanige Opperwese is.) Dis hoekom ons arme Gen. Koos uit die dode moet opwek om ons te kom lei. Ons bly trugdonner na die goeie ou dae toe, en sodoende laat ons die goeie dae wat voorlê by ons verby gaan. Ons glo nog nie (in die sin van 'n vaste vertroue) in Naas en die integrale wêreldbeskouing wat hy en andere ons bied nie.
Maar sulke dinge vat tyd – Naas en trawante moet hulle ding doen want sonner hulle kan ons nie vorentoe nie.
op Mei 17, 2009 at 10:10 nm Louwie
In opvolg van Naas se skrywe kry ons hierdie naweek reaksie uit presies daai mitologiese wêreldbeskouing van 'n antie uit haar ivoortoring wat vertel hoe gevorderd die kerk is en dat Naas heeltemal verkeerd is. Miskien hier 'n erge geval van Wilber se Pre/Trans fallicy in dat die antie en haar geesgenote in "blou" is en hulle verbeel hulle is reeds by "groen" verby?
Soos ek dit sien verwerp die mense wat hulle in die staduim van die mitologiese denke bevind, die idees van die ouens wat hulle in die mistieke fase van denke bevind, maar gebruik nog steeds die "magic" van die magiese fase om hulle Godsdiens mee te grond.
Hierteenoor verwerp die ouens in die rassionele fase van denke die magiese en saam daarmee die mistieke omdat hulle die twee gelykstel aan mekaar.
Ene Chris Coetsee skryf ook die naweek oor Naas se storie en hy kry amper die ding oor msitisisme reg, maar verwar dit heellaas met sy mitologies gefundeerde godsdiens beskouing.
Sy beskrywing van groot geeste (wetenskaplikes) wat dan die Christelike lig sou gesien het is in die kol, mits hy erkenning aan die mistieke ervaring wat die transformasie van elkeen van daardie manne teweeg gebring het, sou gee. Maar nou bla-bla-bla hy oor koningkryk en uitverkies en gered wees en gooi Bybelverse rond om sy punt te bewys.
Soos jy sê, dit voeter trug na die wonderlike tyd toe God met ons die Aarde bewandel het. En toe was dit al die tyd die peste van Nubiru!